Te-ai gândit vreodată să fii altce- 
va decât medic sau ai ştiut dintot- 
deauna că asta vrei să faci în via- 
ță? Te-a ajutat cineva să iei hotă- 
rârea? 


Dorinţa şi pregătirea mea au fost 
îndreptate spre a face Politehnica. 
Hotărârea legată de medicină a 
fost una spontană şi de ultim mo- 
ment. Nu m-a determinat nimeni 
spre aceasta în afară de modelul 
mamei mele şi dorinţa pe care am 
simţit-o spre a ajuta. 


Ce daruri crezi că trebuie să aibă 
sau că trebuie să cultive un tânăr, 
dacă doreşte să ajute oamenii, 
vindecându-i trupeşte? 


Nădejde în mila lui Dumnezeu şi 
compasiune față de suferinţa omu- 
lui. 


Sunt atâția sfinți doctori fără de 
arginti. De ce tocmai Sf. Luca al 
Crimeii e ocrotitorul? Ce anume 
te-a atras din viaţa sau felul lui de 


a fi ? 


M-a atras la Sfântul Luca al Cri- 
meii sclipirea de geniu a minţii sa- 
le, împletită cu smerenia adâncă a 
sufletului său, puse sub acoperă- 
mântul lăsării asumate şi depline 
în voia şi purtarea de grija a lui 
Dumnezeu. 


Ai prilejul de multe ori să treci de 
limitele meseriei de medic şi să fii 
nevoit să ajuţi pacienții şi duhov- 
niceşte? 


Nu am trecut niciodată din câte 





Cu toții ştim că eşti foarte căutat 
şi mulți îți cer ajutorul zi de zi. Ai 
şi familie. Mai ai timp de tine, de 
exemplu: să citeşti, să faci altceva 
din cele ce te bucură sau te odih- 
nesc ? Cum îţi încarci bateriile? 


Îmi încarce bateriile lăsându-mi 
bateria telefonului să se mai des- 
carce... şi petrecând timp cu copiii. 
Cred că pentru medicii de astăzi 
este foarte obositor faptul că ori- 
când şi în orice situaţie pot fi găsiți 
şi consultaţi prin intermediul tele- 
fonului. 


Cât de importantă este rugăciu- 
nea în viața unui medic? Poţi să 
spui o situație în care ai avut par- 
te de o minune ? 


Pentru mine actul medical este şi 
prilej al rugăciunii în nădejdea 
dobândirii harului. Medicina naște 
în mod firesc rugăciune, pentru că 
lut pe lut nu poate folosi. Cred că o 
lecţie bună în acest sens este depli- 
na neputinţă a omenirii în faţa 





știu de acest hotar. Cel mult am 
pus pansament de vorbă bună pes- acestui virus nevăzut. Cred de ase- 
te durerea sufletească a pacientu- menea că izbăvirea va veni direct 
lui. de la Dumnezeu, după ce nu vor fi 
dat nicicum roadele aşteptate stră- 
daniile omeneşti. Legat de minuni, 
în viaţa unui medic acestea sunt 
presărate inevitabil din loc în loc, 
pentru că, parcă mai mult ca ori- 
unde, Hristos e prezent în suferin- 
ță. Şi dacă medicul e și el pe acolo 
nu are cum să nu le vadă şi să asis- 
te la ele. 


Cum de nu ai plecat în străinăta- 
te, unde aveai condiții mai bune 
ca medic? 


Bunicul meu mi-a insuflat de mic 
dragostea pentru neam, iar mai 
târziu, credinţa mi-a deschis un o- 
rizont al împlinirii strict condiţio- 
nate de reuşita relaţionării cu paci- 
entul şi nu de mijloacele investiga- 
ționale sau sociale. 


Îți mulțumim! 





Librăria Logos 
ne recomandă 


ANUNTURI 


ŞTIRI 








Dar pentru Bisericuţă 


Anul trecut România a înregistrat cele mai 
puţine naşteri din ultimul secol 


SFÂNTUL NIKON BELIAEV 


JURNALUL 
ULTIMULUI DUHOVNIC 
DE LA OPTINA 


Viu este Domnul și viu este sufletul tău 





Aşteptăm întrebările, sugestiile şi eventualele colaborări pe adresa revis- 


Părintele Serafim de la Căşi- 
el ne-a trimis în dar o raclă 
cu părticele din moaştele 
sfinţilor din temniţele co- 
muniste. 


1 an de la adormire 
Săptămâna trecută s-a îm- 
plinit un an de la trecerea la 
Domnul a surorii Graţiela 
(mama Luciei-Carmen), cea 
mai în vârstă dintre noi — 
96 de ani. Dumnezeu să o 
odihnească în pace! 


ta.maximina(Ogmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 


Calculele au fost făcute în funcţie de populaţia femi- 
nină de vârstă fertilă din fiecare judeţ. În Caraş- 
Severin, doar 3% dintre femeile de vârstă fertilă au 
adus pe lume copii în 2020. Chiar dacă judeţul Vas- 
lui a fost anul trecut în topul judeţelor cu cea mai 
bună rată a natalității, el a înregistrat cel mai mare 
procent de scădere a acesteia: cu 25% mai puţini 
copii născuţi în 2020 faţă de anul anterior. Familiile 
numeroase se găsesc mai mult în mediul rural, cei 
de la oraş preferând să aibă maximum doi copii. Da- 
tele statistice mai arată că, din anii 2000 încoace, 
româncele au început să nască mai târziu. Aceasta ar 
putea avea legătură cu faptul că momentul concepe- 
rii copilului tinde să preceadă momentul căsătoriei 
și că după Revoluţie a crescut de 10 ori rata nașteri- 
lor în afara căsătoriei. 





Numărul 6 (XXV) 








„Atunci, 
răspun- 
zând, lisus 
i-a zis: O, 
femeie, 
mare este 
credinţa ta; 
fie ţie după 
Cum vo- 
iești. Și s-a 
tămăduit 
fiica ei în 
ceasul 
acela.” 
(Mt.15,28) 





femeii cananeence 


Cuvânt al Părintelui Nicolae Steinhardt 





tapele teribilului exa- 

men căruia Domnul o 
supune pe femeia canane- 
ancă din ţinutul Tirului și 
Sidonului se enumeră pre- 
cum urmează: 


Prima: neluarea în seamă, 
ignorarea. 

Ea îi ţine calea, topită de 
nefericire, strigă şi-L implo- 
ră; El însă nu-i răspunde 
nici un cuvânt (Mt. 15, 23). 
O nesocoteşte, o dispreţu- 
ieşte, ba se poate spune că o 
şi batjocoreşte, căci ce jigni- 
re e mai cruntă decât a vor- 
bi cuiva şi a nu primi răs- 
puns, nici măcar adresân- 
du-ţi-se un cuvânt de supă- 
rare ori făcându-ţi-se o do- 
jană? Tăcerea aceasta, de 
gheaţă şi depărtări, e mai 
rea decât sudalma și ustură 
mai cumplit decât insulta. 


A doua: respingerea inter- 
venției mult iubiţilor Săi u- 
cenici. Apostolii Domnului, 
ucenicii, apropiații Săi, ace- 
ia pe care-i asigură că lor li 


— — 


s-a dat să cunoască tainele 
împărăției cerurilor (Mt. 15, 
11), cărora li s-au încredin- 
țat cheile împărăției ceruri- 
lor şi puterea de a lega şi 
dezlega pe pământ (Mt. 16, 
19), intervin în zadar pentru 
cananeancă. Ei se roagă, iar 
Domnul nu-i ascultă, deși 
altădată grăise cu a Sa gură: 
„Pe cel care vine la Mine 
nu-l voi scoate afară” (In. 6, 
37). Intervenţia bătrânilor 
lui Israel în sprijinul suta- 
șului roman este luată în 
considerare (Lc. 7, 4-5), dar 
a ucenicilor pentru canane- 
ancă nu. 


A treia: declinarea de com- 
petenţă. 

Cuvintele: „Nu sunt trimis 
decât către oile pierdute ale 
casei lui Israel (de altfel 
contrazise de „Mai am şi al- 


14 februarie 2021 








- — — — —— 


— Ea 


te oi care nu sunt din stau- 
lul acesta“) (In. 10, 16) con- 
stituie ceea ce în limbaj ju- 
ridic se numeşte declinare 
de competenţă şi totodată 
singurul caz din tot cuprin- 
sul  Evangheliilor unde 
Domnul Se arată procedu- 
rist. El care a pus duhul 
deasupra literei, El care a 
proclamat şubrezenia for- 
melor şi le-a defăimat cu 
putere, care pe farisei înde- 
osebi i-a mustrat pentru că 
nu curăţă partea dinăuntru 
a paharului şi blidului ci 
numai pe cea din afară, El 
Care mereu a învăţat că e- 
senţială e substanţa, EI — de 
data aceasta - cananeencei 
îi opune o excepţie strict 
procedurală și de formă; ca- 
zul tău nu intra în atribuţii- 
le Mele. Ca şi cum ar fi 
spus: ducă-se petiţionara la 





17 februarie: 


Sf. Mare Mucenic TEODOR TIRON (306) 


„Chiar şi cu foc de ai arde trupul meu şi cu felurite munci de l-ai rupe, cu săbiile de-l vei 
tăia, fiarelor spre mâncare de-l vei da, totuşi, până ce duhul meu este în mine, nu mă 
voi lepăda de numele Hristosului meu.” 
La mănăstirea Hapovo din Serbia se află cea mai mare parte din moaștele Sfântului. 


alt ghişeu, aici nu are ce căuta. E în 
acest legalism, în această interpretare 
literală a legii, în uscăciunea și aspri- 
mea acestui răspuns procedurist ceva 
nu numai cu totul lipsit de seamăn în 
referatul evenghelic, dar şi cu desă- 
vârşire contrar duhului hristic şi 
reacției constante a Domnului în pre- 
zenţa relaţiei dintre formă şi fond. 


A patra: insulta, jignirea, ocara. 
După ce — cu vorbe ca de gheaţă — 
și-a declinat competenţa, lisus trece 
la insulte directe, la ofense grele şi la 
cinica zeflemisire. El, Care stabilise 
că oricine se mânie pe fratele său 
vrednic va fi de osândă și cine va zice 
fratelui său „nebunule” vrednic va fi 
de gheena focului (Mt. 5, 22), El o a- 
postrofează pe cananeancă şi-i azvâr- 
le proverbul cu pâinea ce nu se cuvi- 
ne a fi dată câinilor. Altfel spus făcân- 
du-i pe solicitantă și pe ai săi câini, 
iar pe ea personal — consecvent celei 
mai elementare logici — o defineşte 
căţea. 

Atât de ciudată e această scenă (în to- 
tal contrast cu spiritul evanghelic) în- 
cât nu o putem înţelege decât ca re- 
prezentând etapele unui examen, a 
punerii la încercare a unei credinţe şi 
a unui caracter. lar candidata cum 
dovedeşte că a trecut proba, prin ce 
îşi câştigă excepţionalele calificative 
şi premiul ce i se acordă? 


a) Prin credinţă. Ea, păgâna, străi- 
na, vine cu deplină încredere la Hris- 
tos şi nicio clipă — în toată vremea 
crescândelor greutăţi ale examenului 
— nu se îndoieşte, nu se supără, nu 
cedează ispitei de a renunța să mai 
ceară, imboldului de a se îndepărta şi 
a-şi căuta de treabă, nu manifestă o 
cât de mică slăbiciune; 


b) Prin dezinteresare. Nu cere pen- 
tru ea, cere pentru fiica ei; 


c) Prin curaj. Curajul de-a revendi- 
ca, acolo pe pământ cananean, ajuto- 
rul unui iudeu. Apoi curajul de a re- 
zista afronturilor, insultelor ce i se 
aduc în public. In sfârşit curajul (ori 
îndrăzneala) nu numai de a cere, ci şi 
de a striga; 


d) Prin siguranţă. Cananeanca per- 
severează, nu se dă bătută, pare a 
cunoaşte parabola judecătorului ne- 
drept (ba şi mai mult: a şti că judecă- 
torul acesta nu-i nedrept ci numai €e- 
xigent. Ne este poate îngăduit a pre- 
supune că ea a intuit sfântul „joc” al 
Domnului); 


e) Prin bunăcuviinţă, impecabilă 
politeţe şi nedezminţită eleganţă. 
Nu-i luată în seamă, e respinsă, e 
alungată, e bruftuluită, e insultată, e 
făcută de râs şi ocară — şi-şi păstrează 
totuşi, neîntrerupt calmul, nu înce- 
tează a se purta și a răspunde cu cea 
mai desăvârşită cuviinţă. I se închină 
Domnului, I se aruncă la picioare 
(Mc. 7, 25) şi zice: „Doamne aju- 
tă-mă!”, iar invocării disprețuitoru- 
lui, atrocelui, nemilosului proverb cu 
pâinea rezervată copiilor şi tăgăduită 
câinilor ce replică îi dă? Il neagă 
cumva ori protestează, ori îi denunţă 
cruzimea, ori îl discută, (cum ar fi 
putut prea bine -— chiar în limitele 
politeţei — face?) Nu, câtuşi de puţin. 
Il confirmă; zice: „Da, Doamne”. 


f) Prin smerenie. Încuviinţând afir- 
maţia Domnului: „Da, Doamne”, ca- 
naneanca dă dovadă şi de mare sme- 
renie, deoarece se recunoaște a fi nu 
mai puţin nevrednică de mila Sa de- 
cât un biet animal (socotit de popoa- 
rele orientale ca spurcat); 


g) Prin inteligenţă. Printr-o mare şi 
iscusită inteligenţă și un răspuns pe 
cât de neaşteptat, pe atât de extraor- 
dinar şi de abil şi care pe Domnul — 
iubitor de vorbire mintoasă — trebuie 
să-L fi încântat. Domnul nu a dispre- 
țuit folosirea deşteptăciunii şi raţiunii 
omeneşti: răspunsul dat în problema 
dajdiei, în cazul femeii surprinse în a- 
dulter, în al femeii succesiv măritate 
cu șapte fraţi ori în formularea între- 
bării cu privire la natura botezului 
practicat de Inaintemergătorul Ioan. 
De fiecare dată Domnul răspunde ori 
întreabă cu acea superioară iscusinţă 
a minţii, care-i pune în derută pe cei 
ce veniseră să-L ispitească. Așa şi ca- 
naneanca: politicoasă, supusă, smeri- 
tă, dar şi strălucit de inteligentă, pri- 
cepându-se a răspunde prompt și in- 





genios! Şi înţelept! (E în răspunsul ei 
un amestec de sfătoşenie, agerime și 
subtilitate care farmecă şi biruie). 


De aceea şi trece examenul cu brio şi 
ia o notă peste calificarea maximă, ia 
— cum ar veni — zece plus. Se alege — 
doar ea, numai ea — din toţi şi toate 
cărora Iisus le-a făcut o minune pen- 
tru că L-au rugat și au crezut în EI, se 
alege, ea singura, cu apelativul: „O, 
femeie!” Vocativul acesta exclamativ 
e absolut unic în Evanghelii. Tot unic 
este şi adjectivul „mare” din sintagma 
„mare este credinţa ta”. Nimănui alt- 
cuiva nu-i spune Domnul „mare este 
credinţa ta”. Şi tot nimeni nu se în- 
vrednicește de cinstitoarea, aleasa, 
suprema învoire: „fie ţie după cum 
voieşti”. Nu (ca celorlalţi) „după cre- 
dinţa ta”, ci „după cum voieşti”. E o 
nuanţă care nu ne poate scăpa. Re- 
zultatul, fireşte, e acelaşi în toate ca- 
zurile. Aprecierea, de asemenea. Dar 
modul de exprimare e diferit — şi nu 
se cade a nu fi luat aminte. Canane- 
encei i se acordă har peste har, se ve- 
de limpede că Examinatorul, 
după ce a căznit-o, dorește a- 
cum să o copleşească: şi o cin- 
steşte cum ştie El, clătinat şi în- 
desat, din belșug şi din prea 
plin, boierește, împărătește. 


Bine este a deduce din pilda aceasta 
că dintre însușirile plăcute Domnului 
I-au stârnit bucuria şi admiraţia: cre- 
dinţa, dezinteresarea, curajul, stăru- 
inţa, bunăcuviinţa, smerenia și inteli- 
genţa. Domnul iubeşte pe credincioşi, 
pe altruişti, pe stăruitori. Și nu mai 
puţin pe curajoşi, pe cuviincioşi, pe 
inteligenţi. Frica, obrăznicia şi pros- 
tia nu-s plăcute lui Hristos. Canane- 
anca — lipsită de aceste urâte însușiri 
— ne-o spune desluşit. Osebitul ei 
succes la excepţionalul examen sem- 
nifică biruinţa unor virtuţi creştine de 
noi nu îndeajuns proslăvite. Fie ca 
răspunsul pe care-l vom da la sfârşi- 
tul mai lungului examen ce este viaţa 
fiecăruia dintre noi, să ne învredni- 
cească și el desigur nu de menţiunea 
„magna cum laude”, obţinută de fe- 
meia cananeancă, însă măcar de nota 
de trecere sau poate chiar, din mila 
Judecătorului, de notă bună! Amin! 





Din Patericul 
Sfântului Sava 


Sf. Maxim Mărturisitorul răspunde 


Ce înseamnă: „Opriţi-vă şi cunoaşteţi că Eu sunt Dumnezeu.” (Psalmul 45, 10)? 


În fiecare dimineaţă să te 
gândeşti că trebuie să dai 
răspuns lui Dumnezeu pen- 
tru toate faptele tale, şi nu vei 
păcătui înaintea Lui, şi frica 
Lui totdeauna va fi cu tine. 


Sunt şase opriri prin care putem cunoaște pe Dumnezeu: prima e de la săvârşirea 
păcatului; a doua, de la hrana care ne aprinde; a treia, de la amestecul cu cei ce vie- 
țuiesc fără strajă; a patra, de la îndeletnicirea care ne depărtează de la viaţa cea du- 
pă Dumnezeu; a cincea, de la avuţia cea vrednică de osândă, care trage mintea spre 
multe; a şasea înseamnă a nu mai avea peste tot o voie proprie. Aceasta este lepăda- 
rea şi ascultarea cea adevărată şi după Dumnezeu. 





spovedit, m-am împărtăşit. Trăiesc 
momente mari, cele mai mari din 
viața mea! O răscruce a vieţii! 
M-am lăsat cu totul în voia lui 
Dumnezeu. 


22 noiembrie 1943: Fericirea este 
sensul întregii noastre vieţi. Şi eu vă 
mărturisesc azi, după ani de sufe- 
rinţă, meditaţie şi frământări, cu 
viaţă aspră, că Viaţa nu are nici un 
sens fără Hristos! Că toate alergările 
noastre, fără lisus sunt deșertăciune 
şi goană după vânt! 


20 Februarie 1945: Viaţa cotidiană 
are un aspect uniform. Viaţa interi- 
oară mi-e simplă, vie, plină și mare, 
cu doruri şi vise pe care eu le trăiesc 
şi le simt vii în sufletul meu. Mă lupt 
cu păcatele. Și cu cât mă adâncesc 
mai mult în mine, cu atât găsesc 
altele noi. Dar cu ajutorul Domnului 
le birui. 


25 mai 1945: Nu căutaţi să vă îm- 
bâcsiţi mintea cu felurite cunoştinţe 
inutile din această lume, căci asta 
nu zideşte sufletul cu nimic... Nu cu- 
noştinţe multe ni se cer nouă, ci vir- 
tuți şi fapte bune... Mulţumesc din 
toată inima Bunului Dumnezeu pen- 
tru suferinţa ce mi-a trimis-o. Căci 
prin suferință mi-am purtat lumina 
sufletului și am găsit calea Vieţii. Vă 
rog, din suflet citiți Biblia. 


25 iunie 1945: Un gând simplu, de 
iubire, sau o vorbă bună pe care-o 
adresaţi unui om necăjit azi, poate 
valora mai mult decât orice comoară 
de aur. 


23 septembrie 1945: Rugăciunea es- 
te expresia cea mai curată a iubirii 
de Dumnezeu şi de aproapele. Când 


vei ajunge să te poţi ruga cu a- 
devărat, cu adevărat ai realizat 
pacea, fericirea. Eu încerc mereu 
şi Bunul Dumnezeu mă ocroteşte şi- 
mi dăruieşte atâta de mult, încât am 
ajuns să văd la fiecare pas făcându- 
se câte o minune. Trebuie să fiu sin- 
cer şi să recunosc că nu realizez de- 
cât foarte puţin, că încă n-am ajuns 
a mă ruga cu toată inima curăţită de 
griji, păcate şi gânduri lumeşti— 
căci păcatele mă ţin strâns legat de 
lumea aceasta văzută — dar numai 
cine a gustat din bucuriile adânci ale 
sufletului, acela numai le poate înţe- 
lege. 


20 noiembrie 1945: Mă preocupă în 
mod deosebit problema păcatului. 
Din iunie 1943, când am trăit prima 
zguduire sufletească provenită de pe 
urma conştiinţei păcatului, mi-am 
dat seama că pe măsură ce mă adân- 
cesc mai mult în mine însumi desco- 
păr noi păcate. Iar în adâncul cel 
mai tainic al inimii am găsit 
izvorul nesecat al vieţii, dra- 
gostea. Mi-am dat seama că am 
nesocotit acest dar. 


Crăciun 1945: E noapte. Tocmai am 
citit Acatistul Domnului. Am făcut 
un Crăciun mai frumos decât o po- 
veste! Sufleteşte m-am simţit mai 
pregătit decât în alte rânduri. Am 
simţit, prin greutatea suferințelor 
trăite pentru învierea sufletului, răs- 
punderea ce mă apasă privitor la 
mântuirea propriului meu suflet, a 
familiei, rudelor, prietenilor, vrăj- 
maşilor, neamului întreg. Şi cu cât 
urcam mai sus pe scara idealului, cu 
atât mă vedeam mai mic, mai păcă- 
tos, iar idealul mai înalt, desăvârşit: 





Hristos! Şi iată aşa, încet-încet, toţi 
idolii adolescenţei s-au năruit. Vălul 
de pe ochi a căzut prin lupta cu pă- 
catul şi în faţă a rămas vie, senină, 
icoana Domnului lisus Hristos! 


7 martie 1946: Purtam în sufletul 
meu chipul unei fete, iubita mea, 
dar pe această fată niciodată n-am 
putut s-o întâlnesc întruchipată în- 
tr-o făptură reală. Așa încât, am ră- 
mas la modul meu de a trăi Iubirea. 
Revărsând-o în toate fiinţele, dar 
rămânând cu un gol în inimă, care 
se aştepta umplut. La început a fost 
greu de tot. Dumnezeu însă, a fost 
mereu cu mine. Nu m-a părăsit nici 
o clipă. Am început să înfrunt sufe- 
rinţele trupului și, încet, încet, am 
început a gusta din bucuriile noi. 
Am văzut că sunt un om păcătos. M- 
am cutremurat de păcatele mele, de 
neputinţa mea. Mi-am dat seama a- 
tunci că eu, care doream cu toată i- 
nima o lume ideală, eu însumi, eram 
un păcătos. Deci, mai întâi trebuia 
să devin eu, om curat, un om nou. Și 
am început să mă lupt cu răul din 
mine. Incet, încet, a coborât în mine 
lumina adevărului. 


15 mai 1946: Toţi umblăm după fe- 
ricire. Toţi o dorim, toţi o căutăm. 
Căutaţi fericirea în sufletele voastre. 
Nu o căutaţi în afara voastră. Să nu 
aşteptaţi fericirea să vină din 
altă parte, decât dinlăuntrul 
vostru, din sufletul vostru, un- 
de sălăşluiește Domnul Iubirii, 
Hristos. Dacă veţi aştepta fericirea 
din afara voastră, veţi trăi decepţii 
peste decepţii şi niciodată nu o veţi 
atinge. Să vă spun atât: Căutaţi Iubi- 
rea şi trăiți-o cu multă smerenie... 








Sf. Luca al Crimeii (stânga) în sala de operație 


De câtăva vreme ne-am dorit, pro- 
babil în asentimentul multora dintre 
fraţi, să-l ascultăm vorbind pe Iosif 
doctorul. Oare este cineva dintre noi 
care să nu-l fi căutat (punându-i, 
adeseori şi prin insistenţe, răbdarea 
la încercare...), pentru sine sau pen- 
tru apropiaţi, şi să nu fi primit aju- 
tor? De fiecare dată am aşteptat să 
ne asculte, să ne ajute. Acum a venit 
rândul său să fie ascultat, căci aştep- 


Interviul săptămânii 


tarea ne-a fost răsplătită. Deşi dând 
răspunsuri scurte, vă lăsăm să savu- 
raţi miezul plin al acestora. 


Ai trei copii. A fost mult diferită 
copilăria ta faţă de a lor? Crezi că 
e mai greu să fii copil acum? 


Este cu mult mai minunată copilăria 
lor decât a mea. Nu îmi pot imagina 
cum este să Il cunoşti pe Hristos cu 


DE VORBĂ CU 
IOSIF DOCTORUL 





„Medicina naşte în mod firesc rugăciune.” 


inima şi ochii prunciei, pentru că nu 
am avut această experienţă. La vâr- 
sta lor eu nici măcar nu eram bote- 
zat. Cred însă că această dintâi dra- 
goste trăită ca şi copil nu va fi cu u- 
șurință afundată pentru prea mult, 
iar gustul roșcovelor lumii celei în- 
şelătoare nu va sătura şi convinge la 
nesfârşit sufletul ce a simţit în copi- 
lăria sa gustul Pâinii celei vii Care 
S-a pogorât din cer. 


să fie în ceruri. 


După război, în plină perioadă co- 
munistă şi de prigoană a Bisericii, 
Mănăstirea  Vladimirești aduna, 
prin predicile şi sfaturile Părintelui 
loan lovan, 20.000-30.000 de oa- 
meni. Se făceau spovedanii colecti- 
ve şi se practica împărtăşania cât 
mai deasă cu putinţă. În noaptea de 
30 martie 1955, Securitatea intervi- 
ne în mod abuziv în mănăstire, 
printr-o amplă desfăşurare de for- 
ţe, arestând mai multe persoane, 
cei vizaţi fiind Părintele Ioan Iovan 
şi Maica Mihaela, care vor fi duşi 
apoi la Penitenciarul din Galaţi, fă- 
ră mandat de arestare. Este supusă 
unui şir de interogatorii chinuitoa- 
re care vor dura cinci luni de zile. 
Maica îşi recunoaște deschis trecu- 
tul, se dezice fără teamă de ideolo- 
gia comunistă, mărturisind că va 
lupta mereu împotriva ateismului. 
Recunoașşte, de asemenea, că a as- 
cuns fugari în mănăstire şi că nu i-a 
denunţat din spirit de solidaritate. 
Așa cum s-a întâmplat şi în cazul 
altor deţinuţi politici, şi Maicii Mi- 
haela i s-au mai fabricat false cape- 
te de acuzare. 


Adusă la Tribunalul Militar Bucu- 
reşti, alege să se predea cu întreaga 
ființă în mâinile lui Dumnezeu, 
declarând în încheierea interogato- 
riului: „Refuz orice apărare. Mi-L 
aduc pe Dumnezeu să mă apere şi 
n-am nevoie de nicio apărare a 
oamenilor“. Este condamnată la 25 
de ani muncă silnică și 10 ani de- 
gradare civică, pentru „crimă de 


uneltire contra ordinii sociale“. 


Va executa o parte din pedeapsă în 
lagărul din Miercurea Ciuc, acolo 
unde, cu ani în urmă, şi fratele ei 
murise. Regimul de închisoare dis- 
trugător, oboseala şi slăbiciunea 
excesivă a trupului sunt cauzele u- 
nei boli grave, dar pe care o va pur- 
ta, refuzând operaţia, „din motive 
personale“ . În 1900 este trans- 
ferată la închisoarea din Arad, apoi 
adusă la sinistra închisoare Jilava 
pentru noi cercetări. O mărturie 
duioasă va da despre Maica Mihae- 
la Viorica Stânuleţiu-Călinescu, pe 
care Dumnezeu a mângâiat-o în te- 
nebrele Jilavei cu prezenţa lumi- 
noasă a Mihaelei: „În camera a- 
ceasta din Jilava am cunoscut-o pe 
Maica Mihaela (...), pe care o port 
în suflet alături de marii martiri ai 
neamului românesc. Călugărița de 
la Vladimireşti, o femeie de 40-50 
de ani, scundă şi slăbuţă, cu o voce 
şi o privire calde, ce răspândeau 
bunătate, era săritoare la necazu- 
rile celor din jur şi deosebit de mo- 
destă“. Lunile de iarnă petrecute la 
Jilava îi vor şubrezi sănătatea şi aşa 
destul de precară. Vor contribui din 
plin şi cele trei zile de pedeapsă la 
izolator „pentru faptul că s-a găsit 
asupra ei un săpun scris“. 


La 21 februarie 1961 Maica Mihaela 
este transferată din nou la Miercu- 
rea Ciuc, cu diagnosticul de cancer 
esofagian. Pe drumul spre Miercu- 
rea Ciuc, care va dura 20 de ore, va 
depăna amintiri cu Viorica S.-Că- 
linescu: „Securitatea nu reuşise să- 





și pună amprenta pe sufletele 
noastre. Vorbeam aceeaşi limbă, 
aveam aceleaşi simţăminte, aceleşi 


frământări sufleteşti, aceleaşi as- 


pirații, aceeaşi nesfârşită dragoste 
pentru acest neam, aceeaşi dorință 
de înălțare spirituală, de luptă 
permanentă împotriva răului din 
noi şi din jurul nostru, până la sa- 
crificiul suprem“. Tot Vioricăi îi 
mărturiseşte premonitoriu, dar „nu 
cu teamă, nu cu regret, nu cu revol- 
tă, ci ca o curgere normală a firului 
vieţii, ca o împlinire logică a desti- 
nului ei: «Mă duc să mor şi eu 
acolo unde a murit fratele meu>>". 
În ziua de 20 aprilie 1963, Maica 
Mihaela va porni pe un alt drum, 
de data aceasta pe cel al veşniciei, 
lăsând în urma ei un mesaj testa- 
mentar: 


„Am vorbit despre Hristos şi 
am mers, în parte, după pu- 
teri, pe urmele Lui. Acum 
suntem total ai lui Hristos 
şi, alături de El, drumul nos- 
tru înseamnă numai dra- 
goste şi lăsarea tuturor ce- 
lorlalte şi a răzbunării în 
seama lui Dumnezeu. Iar 
grija noastră să fie una sin- 
gură, aceea de a cunoaşte 
voia Lui şi apoi de a o înde- 
plini întocmai“. 


Pentru rugăciunile Maicii Mihaela 
şi ale tuturor Mărturisitorilor şi 
Sfinţilor neamului nostru, să avem 
și noi această grijă! 








cestea sunt cuvintele lui Ioan 

Ianolide, cel mai bun prieten şi 
împreună-pătimitor în temniţă cu 
Valeriu Gafencu, scrise după paras- 
tasul făcut pentru Sfântul închisori- 
lor în 18 februarie 1983. Ce am putea 
spune noi despre Valeriu? Câteodată 
cuvintele ori nu sunt de ajuns, ori 
sunt în plus şi nefolositoare. Și to- 


VALERIU GAFENCU 


69 de ani de la plecarea spre veşnicie 





tuşi, cum am putea întredeschide i- 
nima acestui sfânt? Din mila lui 
Dumnezeu s-au păstrat scrisorile tri- 
mise de Valeriu din închisoare, suro- 
rilor sale. Din ele am selectat câteva 
fragmente (gânduri, lupte, descope- 
riri), suficiente pentru a contura fru- 
museţea acestui crin nepătat. 


„Sunt aproape de lisus Hristos, pentru că lisus Hristos se afla în Valeriu. 
Credinţa lui Valeriu îmi dădea şi mie tărie. Iubirea lui Valeriu m-a supus 
desăvârşit iubirii lui Hristos. Astăzi, întocmai ca acum treizeci şi unu de 
ani, mă simt strâns aproape de Valeriu şi, împreună cu el, strâns aproa- 
pe de Domnul nostru lisus Hristos.” 


14 octombrie 1942: În viaţa lumii 
blestemate de aici mă simt singur. 
Îmi petrec timpul gândindu-mă me- 
reu la Dumnezeu. Singur Dumnezeu 
mă înţelege pe deplin şi pe El, spre 
marea mea mulţumire sufletească, îl 
simt veşnic lângă mine, ocrotindu- 
mă și luminându-mi Calea. 


21 iunie 1943: O zi uriaşă! M-am 








fânta Filoteea s-a născut în Ate- 

na în anul 1522, din părinţi bi- 
necredincioși şi de neam bun, Si- 
righa Paleologu și Angel Venizelu, 
care au dobândit această pruncă, ce 
a primit la botez numele Revula, 
după îndelungate rugăciuni către 
Preasfânta Născătoare de Dumne- 
zeu, după vreme de 5 ani binecu- 
vântata familie nu avuseseră nici un 
copil. Revula primise de la Dumne- 
zeu multe daruri, atât în ceea ce pri- 
veşte frumuseţea trupească, cât şi 
cea sufletească, daruri pe care pă- 
rinţii săi i le-au cultivat încă din 
copilărie. 
În acele vremuri în care Grecia sufe- 
rea sub jugul turcesc, atenienii își 
căsătoreau copiii de mici. Și părinţii 
Revulei, din dorinţa de a li se umple 
casa de copii, au căsătorit-o de tâ- 
nără (de la vârsta de 14 ani), fără a-i 
cere părerea, cu un tânăr bogat, dar 
puţin credincios, care a chinuit-o 
mult. Însă ea a răbdat, rugându-se 
Domnului pentru întoarcerea la cre- 
dinţă şi îndreptarea soţului ei. După 


trei ani, soțul Revulei a murit într- 
un naufragiu, iar ea rămas văduvă la 
vârsta de 17 ani. 


După moartea părinţilor ei, în anul 
1550, a ridicat o mănăstire de maici 
cu hramul Sfântul Apostolul Andrei 
şi, deși a moştenit o avere uriaşă, 
atât de la soţ, cât şi de la părinţi, a 
ales viaţa monahală, primind nu- 
mele Filoteea. Împreună cu ea au 
fost tunse în monahism alte 12 fe- 
mei dintre slujnicele ei, care au ur- 
mat-o. Cu timpul, mulţime de feci- 
oare din familii aristocratice au in- 
trat în mănăstirea Sfintei Filoteea. 





Sf. Cuv. 
FILOTEEA, 


Muceniţa din 
Atena 





Devenind de acum egumena mănăs- 
tirii, Sfânta, după ce a pus o bună 
rânduială duhovnicească, s-a îngri- 
jit de tinerele sărace din Atena, înfi- 
inţând un internat pentru a le ajuta 
să înveţe carte, precum şi cele ale 
gospodăriei. În numai câţiva ani, 
internatul de la Sfântul Andrei, s-a 
transformat în cel mai important 
centru de învăţământ din Atena. 
Paralel cu internatul a fost înteme- 
iat şi un spital și o cantină pentru 
săraci. 

Sfânta Filoteea făcea tot posibilul să 
răscumpere cât mai mulţi greci luaţi 
ca sclavi de turcii care stăpâneau în 
acele vremuri Atena. Odată, patru 
femei au reușit să fugă de la stăpânii 





lor turci, care le-au cerut să renunţe 
la religia creştină, adăpostindu-se în 
mănăstirea Sfintei Filoteea. Turcii, 
auzind unde s-au ascuns fugarele, 
au dat buzna în chilia sfintei şi au 
bătut-o, după care au dus-o în faţa 
guvernatorului, fiind ameninţată că 
dacă nu renunţă la Hristos va fi tă- 
iată în bucăţi. Rămânând neclintită 
în credinţă, este totuşi eliberată. 
Însă, de atunci, în inima ei a început 
să crească dorinţa de a pătimi moar- 
te mucenicească. 


Întorcându-se la mănăstirea sa, ea a 
continuat să trăiască în înfrânare, 
rugăciune şi priveghere, dobândind 
darul facerii de minuni. Treptat, 
Cuvioasa a devenit mama duhovni- 
cească a întregii Atene. Pentru cre- 
dinţa şi patriotismul său, și-a câşti- 
gat astfel, nu numai un loc între 
sfinţi ci şi între eroii nemului său. 


Sfânta a mai construit o mănăstire 
în Atena, unde le-a aşezat pe mona- 
hiile mai în vârstă, nevoindu-se aici 
alături de ele. În ciuda multelor sale 
îndatoriri, niciodată nu a făcut rabat 
de la rugăciune şi de la programul 
slujbelor, în favoarea lucrului. 


În ajunul praznicului Sfântului Dio- 
nisie Areopagitul, ocrotitorul Ate- 
nei, în timpul privegherii, turcii au 
prins-o pe Sfânta Filoteea în biseri- 
că şi au torturat-o, lăsând-o mai 
mult moartă decât vie. Totuşi, după 
plecare turcilor, Sfânta a reuşit să se 
împărtăşească cu Sfintele Taine, 
apoi a trecut la cele vesnice pe 19 
februarie 1589. Sfintele sale moaşte 
au fost mutate mai apoi în catedrala 
mitropolitană din Atena. 


Să avem rugăciunile ei! 
I.G. 








IMN ÎNCHINAT CELOR CĂZUȚI 


Valeriu Gafencu 


Pe drumul veşniciei tu te-ai dus 
Și ne-ai lăsat ca testament iubirea 
Vestită de-Împăratul Iisus: 

În ea găsi-vom pururi fericirea. 


Te-ai dus şi ne-ai lăsat în urma ta 
Nădejdea revederii-n Paradis, 
Mereu vei fi cu noi şi-om aştepta 
Să ne-ntâlnim cu sufletul deschis. 


Ne-ndemni pe cei ce-n viaţă am rămas: 
Luptaţi uniți şi în acelaşi pas, 
Ziditi lui Dumnezeu altare sfinte, 
Păşiţi pe Calea Vieţii înainte! 





je credinţei e alcătuit din 


următoarele trei părți: 


- cunoaşterea conţinutului cre- 
dinţei 


- primirea cu inima a conţinutu- 
lui acesteia şi 


- aducerea vieţii proprii în rân- 
duiala pe care o arată credinţa. 


Cea dintâi treaptă este cunoaşterea 
credinţei. Dacă vom cerceta toată 
Revelația dumnezeiască de la înce- 
putul ei până la sfârşit, în mintea 
noastră se va zugrăvi toată iconomia 
mântuirii noastre, altfel spus minu- 
nata purtare de grijă a lui Dumnezeu 
pentru noi. Despre aceasta vesteşte 
toată Scriptura, despre aceasta ne 
învaţă toate scrierile Sfinţilor Pă- 
rinţi, cu aceasta s-au luminat toţi 
bărbaţii mari. Și orice minte care în- 
setează de adevăr nu-şi va afla depli- 
na îndestulare decât primind toată 
această învăţătură. Mărturisirea cre- 
dinţei, a cărei esenţă este cuprinsă în 
Crez, pune fiecare lucru la locul său 
şi prezintă totul într-o asemenea ar- 
monie, că nu se poate schimba nimic 
fără a strica întregul. Tabloul purtă- 
rii de grijă a lui Dumnezeu pentru 
noi alcătuieşte atmosfera minţii 
noastre, în care fiecare lucru îşi are 
locul său. A cunoaşte aceasta este 
datoria fiecărui credincios. În ce vei 
crede dacă nu vei cunoaşte învăţătu- 
ra? 





Cei patru stâlpi ai anului 2021 


CREDINŢA (II) 


Cuvânt al Sf. Teofan Zăvorâtul 





Credinţa este primirea cu inima a 
adevărurilor mântuitoare. 


Să presupunem că cineva ştie toate 
acestea; oare înseamnă că are cre- 
dinţă adevărată? Nu: aceasta e doar 
cunoaşterea credinţei, dar nu este 
încă credinţa. Credinţa începe din 
clipa în care conținutul ei începe să 
intre în inimă şi să lucreze acolo 
simțământul care îi este propriu. 
Credinţa este primirea cu inima a a- 
devărurilor mântuitoare. Să zicem că 
această învăţătură este primită cu 
inima. Ce simţământ va încerca a- 
tunci omul? Va începe a se smeri, ca 
unul care nu şi-a păzit rânduiala sa, 
ci a vătămat cu toate relele chipul lui 
Dumnezeu. Dar va fi şi în starea u- 
nuia care însetează de Domnul, Il 
caută, năzuieşte spre El. Cel care în- 
cepe să creadă este asemenea bolna- 
vului care, văzând că boala sa nu se 
mai vindecă, doreşte şi caută doctor 
iscusit. 


Să zicem că starea aceasta este în 
om: încă nu e tot ce pretinde drepta- 
rul credinţei. Trebuie să intrăm cu 
fapta în rânduiala de viaţă pe care 
ne-o arată credinţa. Credinţa spune: 
„Incredinţează-te Domnului” — şi 
trebuie să te încredinţezi Lui. Cre- 
dinţa spune: „Luptă-te cu patimile” 
— şi trebuie să te lupţi cu ele. Credin- 
ţa spune: „Primeşte prin Taine harul 
lui Hristos” — și trebuie să-l pri- 
mești. Roadă şi mărturie a acestei 
ascultări vor fi simţirea şi trăirea lu- 
crărilor mântuitoare ale sfintei cre- 
dinţe. Un asemenea om va simţi că, 


deşi este păcătos, totuşi nu va pieri, 
fiindcă e mântuit de Domnul; că deşi 
e slab, totuși, cu puterea harului pri- 
mit prin Taine nu se lasă biruit de 
păcat; că deşi este mai neputincios 
decât vrăjmaşii, totuşi, stând sub o- 
crotirea Domnului, Care l-a luat sub 
acoperământul Său, nu va fi învins 
de ei. 


Aşadar, îndreptarul deplin al credin- 
ței noastre începe cu cunoaşterea, 
trece prin simţământ și se împlineşte 
cu viața, punând stăpânire prin a- 
ceasta pe toate puterile fiinţei noas- 
tre şi înrădăcinându-se în temeiurile 
ei. Câtă vreme sufletul face încă cu- 
noșştinţă cu credinţa, el poate fi clăti- 
nat de întrebări, dar după ce se vin- 
decă prin credinţă, atunci nedumeri- 
rile nedezlegate nu mai înseamnă 
absolut nimic pentru el. 


Pe unul ca acesta nici să nu încerci 
să-l rătăceşti cu filosofări: toate ne- 
dumeririle şi îndoielile sunt pentru 
sufletul credincios ca loviturile fire- 
lor de nisip într-un perete tare. lar 
răspunsul lui va fi: „Eu ştiu că adevă- 
rul e în credinţa noastră, fiindcă tră- 
iesc puterea ei cea vindecătoare şi 
fiindcă eu pe această cale am primit 
puterea cu care lucrez, fără a fi clăti- 
nat de nimic, cu care am fost vinde- 
cat de toate neputinţele mele şi am 
fost adus la Dumnezeu, prin împăr- 
tăşirea cu Hristos, care alcătuieşte 
miezul vieţii mele duhovniceşti.” 





19 februarie: 


SF. TEODOR DE LA SANAXAR (Rusia) (1791) 


La 25 de ani, în plină ascensiune a carierei militare şi ducând o viaţă de petreceri, lasă toate când vede pe unul din- 
tre tinerii săi prieteni murind brusc, după o noapte de băutură. Trăieşte ani de zile în pustie, iar după alţi ani de ne- 
voință monahală, i se dă în grijă săraca mănăstire Sanaxar, de lângă Sarov. O aduce la înflorire mai ales duhovni- 
cească, Sf. Teodor fiind un premergător al stareţilor de la Optina. 
Sfântul era foarte milostiv. Unul dintre fraţi i-a spus odată că lucrătorii care zideau o clădire în mănăstire luaseră 
mai mulţi bani decât fusese înţelegerea, gândind că mănăstirea va primi apoi alţii. Starețul i-a spus: Frate, sunt oa- 
meni săraci. Banii aceia să le fie de milostenie. 





„Sfinţenia reprezintă filozofia con- 
cretă a Bisericii, Sfinţii de toate fe- 
lurile (apostoli, profeți, martiri şi 
monahi, clerici şi laici) fiind încă 
din vechime primii filozofi ai Creş- 
tinismului. Vieţuirea lor parado- 
xală, existenţa lor radical evan- 
ghelică, răstignită pe Crucea lubi- 
rii jertfelnice de Dumnezeu şi de a- 
proapele, reprezintă suprema şi 
permanenta provocare a Evan- 
gheliei la adresa existenţei lumii, 
cât şi a demisiilor morale ale 
«<creştinilor>> doar cu numele“. 


(Diac. loan 1. Ică jr) 


esență în desăvârşirea morală şi 
spirituală a omului care s-a pus în 
slujba unui ideal mare“. Oare câţi 
din tinerii de astăzi mai au un ideal 
mare? Dă, Doamne, să fie cât mai 
mulți! 


Urmează în viaţa Marietei un mo- 
ment crucial. In acţiunea de lichi- 
dare a Mişcării Legionare, Marieta 
este arestată, anchetată, bătută, dar 
peste toate trece cu demnitate aju- 
tată fiind de un caracter dârz clădit 
cu multă trudă și rigoare. Internată 
în lagărul de la Mănăstirea Suzana, 
Marieta, la doar 22 de ani, dă şi aici 

Maica Mihaela Iordache, 
muceniţa lui Hristos 





|): Sfinţenia este imperativul 
nostru al tuturor, „fără de care 
nimeni nu va vedea pe Domnul“, 
calea spre Sfinţenie trece neapărat 
mai întâi prin cruce, prin suferinţă, 
dar nu orice suferinţă, ci una asu- 
mată și numai în Hristos. Despre o 
cale prin crucea suferinţei asumate 
în Hristos vom vorbi în acest nu- 
măr al revistei şi despre un suflet 
mare care şi-a asumat această cru- 
ce, pentru că, aşa cum spunea Pă- 
rintele David de la Iovan Dol, „o- 
mul este mare după cât poate în- 
dura şi după câte chinuri poate 
suporta şi după câți oameni poate 
purta în inima sa“. 


Maica Mihaela Iordache, căci des- 
pre ea este vorba, a fost un astfel de 
om. Marieta (cum va fi numită la 
botez) s-a născut în 14 noiembrie 
1914, într-o familie cu încă patru 
copii din judeţul Galaţi. Urmează 
liceul, apoi facultatea la Academia 
Naţională de Educaţie Fizică, pe ca- 
re o încheie cu succes. Nu profesea- 
ză decât sporadic, pentru că se va 
implica în organizaţia de fete, nu- 
mită Cetăţuile, a Mișcării Legiona- 
re. Participă din plin la toate activi- 
tățile organizaţiei, inclusiv la tabe- 
rele de muncă din timpul verii, 
„mâinile devenindu-i aspre ca o 
perie de sârmă“, prevestind parcă 
începutul martiriului. 


Peste ani, Sofia Cristescu Dinescu va 
creiona profilul sufletesc al Marietei 
de atunci: „Era micuță, delicată, 
plină de farmec copilăresc, dar 
adânc cunoscătoare a ceea ce este 


dovadă de o forţă interioară extra- 
ordinară. „O fetişcană de 22 de ani, 
CU Ochii verzi şi două codițe împle- 
tite pe urechi şi legate la spate (...) 
venea din beciul jandarmeriei cu 
încă trei fete. Nu se puteau ţine pe 
picioare, căci fuseseră bătute la 
tălpi, dar aveau un moral minu- 
nat, întreținut de cea mai mică, 
mai fragilă şi mai tânără dintre 
ele. Noapte de noapte, Marieta 
stătea în genunchi şi se ruga Mai- 
cii Domnului să-i arate calea spre 
curăție sufletească şi trupească, 
spre binele ţării şi spre dragostea 
lui Hristos“ (Ana Maria Marin). 


În octombrie 1938 evadează din 
închisoare, coborând pe geam, dar 
îşi produce o fractură la coloană. In 
ciuda acestui accident, reuşeşte să 
scape de urmăritori şi rătăceşte 
mai mult timp prin păduri. Mai târ- 
ziu ajunge în casa Anei Maria Ma- 
rin, care o va îngriji cu multă a- 
tenţie până când își va reveni. Se 
întoarce la casa părintească şi va 
sta ascunsă în podul casei, răstimp 
în care se roagă, meditează, scrie şi 
pictează icoane de o rară frumu- 
seţe. Lagărul de la Suzana se desfi- 
inţează, scutind-o de alte neplăceri, 
dar evenimentele dureroase nu în- 
târzie să apară într-o Românie tot 
mai greu încercată. Uciderea în pe- 
nitenciarul de la Miercurea Ciuc a 
fratelui ei, Nicoară Iordache, ingi- 
ner chimist, asistent universitar la 
Politehnică, angrenat şi el pe fron- 
tul legionar, va declanșa în sufletul 
Marietei adânci frământări sufle- 
teşti, dar care îi vor înlesni drumul 





spre mănăstire. Vremurile tulburi 
prin care trece ţara îi întăresc şi 
mai mult hotărârea de a-şi încre- 
dinţa viaţa lui Hristos. Astfel că în 
anul 1942 intră în obştea Mănăsti- 
rii Vladimireşti. 


Încredinţându-şi viaţa Mirelui Ce- 
resc, sora Maria îşi duce crucea vie- 
țuirii în mănăstire cu smerenie, în 
rugăciune şi dăruire necondiţiona- 
tă. Mergea la ascultările cele mai 
grele, deşi avusese cândva o fractu- 
ră la coloană. Dar ca să nu cârteas- 
că celelalte surori, de exemplu la 
secerat, secera în genunchi până-i 
sângerau. Când porumbul din jurul 
mănăstirii era destul de mare, se 
ducea și făcea acolo rugăciuni şi 
mii de metanii. Dacă la bucătărie 
era vreo mâncare ce trebuia să fie 
fiartă noaptea pentru a fi gata pen- 
tru a doua zi, surorile se retrăgeau 
la chiliile lor, pentru că știau că 
sora Maria va avea grijă de mânca- 
re, deşi ziua muncea din greu. Mer- 
gea cu oile pe ger, vânt sau ploaie, 
cu o bucată de mămăligă în traistă, 
şi de multe ori, din cauza gerului 
cumplit, venea cu ea îngheţată tun. 
Postea zile în şir, nu se supăra ni- 
ciodată, dacă o nemulţumea ceva, 
iar pentru toate împrejurările găsea 





un răspuns. După doi ani este raso- 
forită, iar în 22 septembrie 1946 
este călugărită, primind numele de 
Mihaela şi ascultarea de secretară a 
mănăstirii. 

Dârzenia şi spiritul de jertfă care o 
caracterizau o fac să apere cu pro- 
priile braţe altarul mănăstirii într-o 
zi a anului 1944, când soldaţii so- 
vietici au dat năvală în biserica mă- 
năstirii, vrând să o prade şi să tragă 
cu arma în icoana Maicii Domnu- 
lui. Fără nicio ezitare, Maica Miha- 
ela s-a aşezat în faţa icoanei, prefe- 
rând să fie ea împuşcată. Nu a fost, 
pentru că mai avea de îndurat mul- 
te prigoniri, şi astfel plata ei multă 


